Белица (археолошки локалитети) - Википедија

# Белица (археолошки локалитети)

### Од Википедија, слободна енциклопедија

археологија: (портал, проект)

- Варница, некропола од доцноантичкото време. На еден мал простор што се наоѓа 3 km јужно од селото се гледаат контури на десетина гробови градени од камени плочи, поставени во правец исток - запад. Во некои од отворените гробови пронајдени се монети.

- Кале, урнатини од бедемот на градиштето Кале, градиште од доцноантичкото време. На 4 km северно од селото, на високиот рид Столаватец, кој има зарамнет простор од 80 x 60 m, се гледаат остатоци од одбранбен бедем ѕидан од камен и варов малтер. Зачуван е само во темелите, а по површината на градиштето се среќаваат множество градежен материјал, фрагменти од керамички садови и питоси.

- Кале Миткороен, утврдена населба од доцноантичкото време. Локалитетот претставува низок рид со зарамнето плато кое зафаќа простор од 100 x 80 m. Се наоѓа на 3 km јужно од селото. По површината се среќаваат фрагменти од керамички садови, питоси, покривни ќерамиди и множество градежен материјал, а се забележуваат и темелите од одбранбениот бедем.

- Ридот, населба од хеленистичкото и римското време, старохристијанска црква и некропола. На северната периферија на селото, на високо плато оградено со ридови, на простор од околу 300 x 200 m, по површината на нивите се наоѓаат грамади од градежен материјал, фрагменти од керамички садови и покривни ќерамиди. На североисточниот крај од локалитетот се откриени некропола и темели од мала старохристијанска црква. Гробовите се градени од големи камени плочи и имаат ориентација исток - запад. Најдени се голем број монети. Две од монетите се ковани во времето на Александар Македонски, една во Пела, а останатите се од III-IV век.

## [уреди] Литература

- Археолошка карта на Република Македонија, Том 2, 1996, издание на МАНУ, Скопје, Македонија.

Преземено од "http://mk.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B8%D1%86%D0%B0_%28%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82%D0%B8%29.html"

Категорија: Листи на археолошки локалитети (Република Македонија)

##### Views

- Статија
- Разговор
- Тековна верзија

##### Пребарај